b'\n_START_ARTICLE_\nTCP\n_START_PARAGRAPH_\nTCP (angl. Transmission Control Protocol) \xe2\x80\x93 tai vienas i\xc5\xa1 pagrindini\xc5\xb3 protokol\xc5\xb3, esan\xc4\x8di\xc5\xb3 Internetini\xc5\xb3 protokol\xc5\xb3 rinkinyje (angl. Internet protocol suite). TCP yra tarpinis lygis tarp IP ir aplikacijos bei priklauso transportavimo lygmeniui, pagal OSI kompiuterini\xc5\xb3 tinkl\xc5\xb3 model\xc4\xaf. Naudodamos \xc5\xa1\xc4\xaf protokol\xc4\x85, aplikacijos gali sukurti jungtis tarp viena kitos ir dalintis duomenimis. Prie\xc5\xa1ingai nei UDP, \xc5\xa1is protokolas u\xc5\xbetikrina patikim\xc4\x85 duomen\xc5\xb3 perdavim\xc4\x85 tarp dviej\xc5\xb3 tinklo ta\xc5\xa1k\xc5\xb3: duomenys gaunami ta pa\xc4\x8dia tvarka kuria buvo siun\xc4\x8diami (paketai r\xc5\xab\xc5\xa1iuojami pagal sekos numer\xc4\xaf) ir (jei apskritai yra ry\xc5\xa1ys) visada pasiekia adresat\xc4\x85. Negautas ar gautas su klaida paketas persiun\xc4\x8diamas. Ta\xc4\x8diau visa tai pasiekiama d\xc4\x97ka TCP jungties (angl connection) kuriai sukurti tenka si\xc5\xb3sti papildomus paketus. Kart\xc4\x85 sukurta, tokia jungtis egzistuoja kol kuri nors pus\xc4\x97 jos nenutraukia (galima ir pusiau nutraukta jungtis kuomet si\xc5\xb3sti gali tik viena pus\xc4\x97). Serveris gali palaikyti didel\xc4\xaf (t\xc5\xabkstan\xc4\x8dius) ta\xc4\x8diau ribot\xc4\x85 kiek\xc4\xaf TCP jung\xc4\x8di\xc5\xb3. TCP naudoja efemerinius portus.\n_START_SECTION_\nPa\xc5\xbeeid\xc5\xbeiamumas\n_START_PARAGRAPH_\nTCP gali b\xc5\xabti pa\xc5\xbeeid\xc5\xbeiamas \xc4\xafvairiomis atakomis. Labiausiai paplitusi yra SYN ataka, paplitusi po 1996 met\xc5\xb3, kai keli \xc5\xbeurnalai i\xc5\xa1spausdino jos apra\xc5\xa1ymus su atakuojan\xc4\x8dio kodo pavyzd\xc5\xbeiais._NEWLINE_Paplitusi taip pat numatytos sekos ataka, kai sesijos metu puolanti pus\xc4\x97 pasiun\xc4\x8dia paket\xc4\x85 neva nuo vieno sesijos dalyvi\xc5\xb3. Toks paketas gali nutraukti TCP jungt\xc4\xaf, nors visi\xc5\xa1kai j\xc4\x85 perimti sud\xc4\x97tinga. Numatytos sekos ataka buvo lengvesn\xc4\x97 kuomet pradinis numeris buvo lengvai numatomas (\xc5\xa1iuo metu seka pradedama nuo atsitiktinio skai\xc4\x8diaus).'